RESPUBLIKINIO ŽUVIENĖS VIRIMO ČEMPIONATO ŠILUTĖJE+
„KAM KLECKYNĖ, KAM BULVIENĖ, MUS SUVIENIJA ŽUVIENĖ!“

TAISYKLĖS

1) Žuvienės virimo čempionato dalyviai iki 2012 m. rugsėjo 6 dienos užpildo anketą ir el.  paštu menas@pamarys.lt registruoja savo katilo komandą nuo 5 iki 15 žmonių, neribojant jų amžiaus. 

2) Čempionato dalyviai – užsiregistravusios komandos rugsėjo 8 dieną atvyksta į Šilutės  uostą (adresas Uosto g. 9) ir įsikuria jiems nurodytoje vietoje iki 11.00 valandos. Žuvienės virimo čempionato atidarymas – 12.00 valandą.

3) Kiekviena komanda turi turėti virėją – šefą, kuris 11.15 val.  dalyvauja virėjų instruktaže- 

sueigoje. Virėjas-šefas gali būti ir komandos vadovas.

4) Komanda be pavadinimo, šmaikštaus prisistatymo ar atributikos - šaukštų, tas pats kas  valas be kabliuko ar žuvis be galvos.

5) Komanda turi turėti savo puodą, ne mažesnį nei 20 litrų talpos (kuo didesnis, tuo daugiau publikos simpatijų teks jūsų komandai) ir stovą jam, savo žuvį, prieskonius ir kitus, tik jums vieniems žinomus, priedus. Nepamirškite žuvienės recepto, kad per klaidą neišvirtumėte rūgštynių, burokėlių ar kopūstų sriubos. Norime pastebėti, kad renginio vieta – plytelėmis grįstas uostas, įkasti ar įsmeigti stovą puodui nebus galimybės. 

6) Vanduo ir malkos vietoje, Šilutės uoste, jais pasirūpins organizatoriai.

7) Žuvienė bus pradėta virti vienu metu, po komandų pristatymo. Pristatymo metu virėjai – šefai gaus specialią aprangą. Virimo laikas - iki 2 valandų.

8) 2/3 Jūsų  išvirtos žuvienės turės būti išdalinta žiūrovams, užsukusiems į svečius (vienkartiniais indais pasirūpins organizatoriai), o 1 – 3 litrai katiliukuose ar puodeliuose  keliaus vertinimo komisijai degustuoti.

9) Žuvienę vertins Pamario krašto žuvienės samčio „riteriai“, tarp jų ir praėjusių metų čempionas, iškovojęs geriausio žuvienės virimo meistro pirmąjį žiedą. Komisijos žiniuonių sudėtis slepiama už 9 upelių, už Krokų lankų, geriausiai kimbančioje vietoje įrengtoje slėptuvėje, apie kurią net pati Šilutės rajono savivaldybės merė nežino. Vertintojų sąrašas bus paskelbtas tik žuvienės virimo čempionato dieną.
10) Į visus Jūsų klausimus atsakys čempionato vyr. šefas, renginio organizatorius ir vedėjas Marijus Budraitis, mob. 8 686 90 368. 

SKATINIMAS IR APDOVANOJIMAI

1) Žuvienės virimo čempionate bus įvestos dvi žuvienės virimo čempionato vertinimo grupės – Žuvienė ir Žuvies sriuba. Trys prizinės vietos vienoje kategorijoje ir trys prizinės vietos kitoje.

2) Kam atiteks pagrindinis Šilutės rajono savivaldybės merės įsteigtas prizas – žuvienės virimo čempiono žiedas, lems vertinimo komisijos žodis.

3) Bus renkama „stilingiausia komanda“, „vaišingiausia komanda“, „iš toliausiai atvykusi komanda“, „triukšmingiausia komanda“ ir t.t. (tegul tai lieka malonia paslaptimi).

Taisyklių rengėjas ir renginio organizatorius Marijus Budraitis

_____________________________________

RESPUBLIKINIO ŽUVIENĖS VIRIMO ČEMPIONATO ŠILUTĖJE
„KAM KLECKYNĖ, KAM BULVIENĖ, MUS SUVIENIJA ŽUVIENĖ!“

KOMANDOS-DALYVIO ANKETA

Registracija vyksta iki 2012-09-06 el. paštu menas@pamarys.lt 
1. Komandos pavadinimas ir iš kur atvykstate, nurodyti, koks komandos dalyvių skaičius

______________________________________________________________________

2. Komandos šūkis______________________________________________________

3. Kurioje grupėje varžysitės – tradicinės žuvienės ar žuvienės sriubos virime?
______________________________________________________________________

4. Komandos vadovas: vardas, pavardė, kontaktai.

______________________________________________________________________

5. Virėjas (šefas): vardas, pavardė.

______________________________________________________________________

6.             Kelintą kartą dalyvaujate Žuvienės virimo čempionate

_____________________________________

__________________________________

